JohanHeinsen/ENO huggingface dataset:
Viborger Samler, 1848-06-29
Skiste Tidende.
Viborger Samler, 1848-06-29
Viborg Forsendes med Brevposten i Danmark og Hertugdømmerne. Torsdagen den 29 Juni 1848. 76 Aarg. Nr. 111.
Viborger Samler, 1848-06-29
Udenlandske Efterretninger. Tydskland. Fra den overschlesiske Grændse meldes under 18de Juni, J dette Øieblik erholde vi ad tilforladelig Vei den Efterretning, at Russernes Overgang paa preussisk Gebeet vil om faa Dage finde Sted ved Censtochau. Alt tyder hen paa at denne Overgang virkelig vil finde Sted, den er saameget mere sandsynlig som man af Beretninger fra Berlin maa antage, at den preussiske Regjering atter har nærmet sig Rusland. Journalen Berliner Nachrichten modsiger med Bestemthed de circulerende Rygter og fjendtlige Troppebevægelser fra Russernes Side.
Viborger Samler, 1848-06-29
Efter de nyeste Efterretninger fra Berlin af 21de Juni om Aftenen har Ministerpræsidenten Camphausen taget sin Demission. Det overdroges til Minister Hanse mann at danne et nyt Ministerium, der imidlertid ikke kunde komme istand. Det overdrages derefter Overpræsident i Provindsen Preussen v. Auerswald, en Broder, til Ministeren af samme Navn, at danne det nye Cabinet, der ogsaa er kommet istand saaledes at Milde er Handelsminister, Auerswald (hidtil Jndenrigsminister) Cultusminister, og Rodbertus Jndenrigsminister. De øvrige Ministre forblive paa deres Poster. Hvad Ministerpræsident Camphausens Udtrædelse angaaer, da skal det være vist, at samme er nærmest foranlediget ved Gen. Puels hemmelige Mission til St. Petersborg, angaaende hvilken overordentlige Sendelse Hoffet (d. c. Prindsen af Preussen; thi endog Berlinerne spørge nu om hvor deres Konge opholder sig vægrede sig at meddele Ministrene nogensomhelst Oplysning). Til denne vigtige Grund komme følgende ikke mindre vigtige Facta, nemlig Friherre von Schreinis Ansættelse som Udenrigsminister, tvertimod Camphausens Villie. Schreinitz er en Ven af den russiske Alliance, og det turde saaledes blive Tilfældet at see Preussen og Rusland atter vandre Haand i Haand med hinanden paa den politiske Bane. Det hedder herom i en Correspondentartikel fra Berlin af 20de Juni, For at blive den russiske Krig qvit vil Berlinerhoffet, vandre af den gamle dynastiske Vei d. c. Familieforbindelsens Vei, og saaledes raadspørges og høres hverken Preussens Sympathi eller Tydsklands Stemme. Berliner-Hoffet betænke sig vel, forinden det kaster Tærningerne! Det gjælder Huset Hohenzollers Existents! - Som en Plan, der endnu staaer i Baggrunden, anføres Henlæggelsen af den kongelige Residents til Kønigsberg, naturligviis for at undgaae Berliner-Democraterne og være Ruslands Beskyttelse nærmere. Det vil om kort Tid vise sig om Huset Hohenzollern vil staae og falde med det tydske Folk, men lader det sig hilde i den russiske Politiks Snarer, da er dets sidste Dag kommen, og Preussen, vil derefter uden sin hidtilværende Regentsamilie vende sig til Tydskland. Carrigets bestemt udtalte Politik med Hensyn til Tydskland er Tydsklands Deling; et enigt Tydskland erkjender Czaren ikke. (Tydsklands Repræsentanter, selv arbeide, i deres fanatiske Forblindelse, med største Virksomhed paa at bringe Keiseren af Rusland sit Maal nærmere). "For sildig har Camphausen nu Leilighed til at erkjende, at han begik en uhyre Statsfeil, da han, givende efter for Camarillaens Villie androg paa Prindsen, af Preussens Tilbagekaldelse.
Viborger Samler, 1848-06-29
Jndenlandske Efterretninger. Da de svenske Tropper i Fredags nærmede sig Frederiksborg, begav H. M. Kongen sig paa Veien henimod Fredensborg, hvor Hs. Majestæt bød Tropperne velkommen omtrent 3/4 Miil fra Byen, Kongen reed nu med sin Stab foran Tropperne indtil deres Ankomst i Frederiksborg. De svenske Tropper, der bleve opstillede i Slotsgaarden, udbragte et Leve for Kongen, og et fordet danske Folk, hvorpaa Hs. Majestæt udbragte et "Leve for vore svenske Brødre. Et Par Timer derefter marscherede Tropperne med Kongen i Spidsen til Frederiksborg Slotshave, hvor en Collation var forberedt. J Haven var anbragt en Pyramide, hvorfra Dannebrog og det svenske Flag vaiede; mange patriotiske Skaaler bleve udbragte, og Stemningen var fortræffelig. Løverdag Morgen Kl. 6 forlode Tropperne Frederiksborg. (B. T.)
Viborger Samler, 1848-06-29
Hs. Maj. Kong Oscars Ophold i Helsingborg i Torsdags var kun kort, efterat Byens forskjellige Corpser vare blevne presenterede, begav Hs. Majestæt sig ud til Leiren, hvor begge Østgotha Regimenterne defilerede forbi ham: omtrent Kl. 5 vendte Hs. Majestæt paa Dampskibet Gylfe tilbage til Malmø. Begge Prindserne Carl og Oscar ledsagede ham. (Hels. Av.)
Viborger Samler, 1848-06-29
Øresunds=Posten vil vide, at Kong Oscar ikke er gaaet ind paa de engelske Mæglings-Forslag. Kammerherre Oxholm er i Tirsdags vendt tilbage til Kbhavn fra St. Petersborg. (Aalb. Av.)¬
Viborger Samler, 1848-06-29
J Løverdags indtraf 80 svenske Officierer til Kbhvn. med Dampskibet Freia.
Viborger Samler, 1848-06-29
Den i kgl. dansk Tjeneste for Tiden indtraadte Lieutenant i den norske Marine, Baron Ferdinand Wedel Jarlsberg, er ansat paa Orlogsdampskibet Geiser.
Viborger Samler, 1848-06-29
Hs. Maj. Kongen har i Tirsdags af sin Privatkasse tilstillet Krigsministeren 1000 Rbd., for at uddeles til vore menige Krigsfanger i Stade og andre Steder. (B. T.)
Viborger Samler, 1848-06-29
En russisk Marinesoldat var for nogle Dage siden i Land i Kjøbenhavn, hvor han kom ind i en stor Menneskekreds, for hvem han vilde tilkjendegive sin Sympathi, og dette iværksatte han da paa Følgende eiendommelige Maade: Efterat have med stor Møie og Gesticulation skaffet sig Plads, satte han først sit skjæggede Ansigt i de mildeste og fødeste Former og udbrød i en begeistret Tone: "Danskoil Hurrah, Hurrah!" og efter en Pause, i hvilken han fordreiede sit Ansigt i de grueligste Folder, raabte han forbittret: "Pruskoi!" idet han derhos ved Minespil og ved at kaste sig ned paa Ryggen tilkjendegav sit Ønske om at kunne skjære Halsen, over paa Preusserne. Man kan let tænke sig, at denne Scene blev optaget med Jubel, og han hilsedes ved sin Bortgang af Mængdens levende Hurraraab. (Flbl.)
Viborger Samler, 1848-06-29
Naar det hidtil har heddet, at de fjendtlige Tropper have forladt Nørrejylland, saa gjælder dette ikke om de Districter af Ribe Amt, som ligge Syd for denne By henimod Tønder. Jfølge Breve fra denne Egn har der nemlig i Møgeltønder længe ligget fjendtlige Tropper, og siden Fredag den 16de 100 Mand Dragoner i ViisbySogn og 60 Mand paa Herregaarden Trøyborg, ligesom der ogsaa udskrives betydelige Naturalpræstationer, uagtet disse Steder i Eet og Alt høre til Jylland og staae under danske Øvrigheder og danske Love. Tønder er besat af 1200 Mand og en Barricade opkastet foran Byen, belagt med omvendte Harver, der sindrigt ere tildækkede med Mos; dette er maaskee meest gjort for at more de barnagtige Beboere. Jmidlertid udvise Landboerne i denne Egn en fast og bestemt holdning. Med alle tydske Kjøbmænd have de afbrudt al Forbindelse og handle udelukkende med de faa Dansksindede, som findes i Tønder, Høyer og Lygumkloster. En Person, der har gaaet omkring i Kjøbenhavn og spillet paa Guitair ved Dørrene tilligemed sin Kone, spiller nu en stor Rolle i Tønder, hvor han er født, idet han har udmærket sig som Spion og navnlig skal have viist sin Dygtighed ved Overfaldet paa Ritmester Würtzen, hvorfor man har skjænket ham en opsadlet Hest. (Fædrel.)
Viborger Samler, 1848-06-29
I Anledning af en Artikel i "Altonaischer Mercur, som ogsaa er optaget i "Børsenhalle, hvori der paastaaes, at Klagerne over Fangernes Behandling i Stade ere ugrundede, have vi fra Hamburg modtaget følgende Oplysninger. Den Lønning, som de danske Krigsfanger i Stade erholdt, var til den 21de d. M. for Officierer, ikke 30 s. Cour., eller 1 Rbd., men kun 16 Gar. Soldaterne ere vel casernerede som de hanoveranske Tropper og faae den samme Middagsmad, men Morgen og Aften faae de ikke Andet end tørt Rugbrød og dertil slet Vand, og hvad Lønning angaaer, saa have disse Ulykkelige fra Ankomsten og til den 21de Middag ikke erholdt en Skilling. Brevskriveren tilføier, at skjøndt General Hattorff og Oberstlieutenant Bahnsen have gjort sig al mulig Umage, har det ikke været dem muligt at skaffe Soldaterne nogen Lønning, de beklagede det meget og modtog med Fornøielse hvad i Hamborg bosatte Danske tilsendte dem til Fordeling blandt Soldaterne baade af rede Penge og Proviant af al Slags. (Fædl.)¬
Viborger Samler, 1848-06-29
Man vilde i Kbhvn, have Efterretning om, at de dithmarsiske Bønder paa Torvet i Glückstadt havde udbragt et Periat for den provisoriske Regjering og et "Leve for Kong Frederik den 7de samt lovet, at de med eftertrykkeligere Styrke skulde optræde mod Oprøret.
Viborger Samler, 1848-06-29
Ved at berette det i Landscrona begaaede Mord tilføier Øresundsposten", at Gierningsmanden tillige senere havde forseet sig baade mod en svensk Officeer og sin egen Batterichef.
Viborger Samler, 1848-06-29
Nyborg, den 25de Junii. Jgaar ankom hertil fra Carlscrona paa et dansk Kufskib bugseret af Hertha, et svensk Batteri, bestaaende af sex 12 pundige og to 24 pundige Kanoner samt 100 Mand og alle Officiererne; Resten af Mandskabet kommer over Land med alle Hestene.
Viborger Samler, 1848-06-29
Den norske Cadetbrig Frederiksværn", Capt. Diriks, var her igaar for at indtage Vand &c. og er inat afgaaet nordpaa. (Hemp. Av.)
Viborger Samler, 1848-06-29
Jfølge Beretning af en Skipper, der Løverdagen den 17de Ds. forlod Danzig, var man der beskjæftiget med Udrustningen af Corvetten "Amazone", der sagdes bestemt til at løbe ud i Begyndelsen af den sidste Uge i Maaneden.
Viborger Samler, 1848-06-29
Fra Altona meldes under 22de Juni, at med Jernbanetoget indtraf 3 Officierer og 10 a 15 Underofficerer fra Keiser-Alexander- og Keiser-Frands-Regimenterne i Flensborg; de ere commanderede at afhente Reserverne til de fornævnte Regimenter. Disse Reserver i Forening med Gardeskyttereserverne - 80 a 100 Md. for ethvert Compagnie, altsaa omtrent 1200 Md. for hvert Regiment skulle til 1ste Juli indtræffe i deres Depots. Møllendorfs Brigade - hidtil 4000 Md. - vil saaledes bringes til det Dobbelte. Preusserne staae nu i og ved Flensborg, især ved Bommelund, de have anlagt Forskandsninger ved Bau, og opstillet sig sammesteds igaar i (fingeret) Slagorden. Apenrade barricaderes stærkt, Staden er besat af den Tannske Friskare - 700 Md. stærk: i Stadens umiddelbare Nærhed staae de slesvig-holsteenske Tropper. Ved Haderslev anlægge de Danske stærke Forskandsninger. Til Altona føres mange Syge fra det tydske Armeecorps i Slesvig.
Viborger Samler, 1848-06-29
Efter Efterretninger fra Apenrade af 20de Juni skulle de Danske have besat med 15000 Md. Sydgrændsen af Amtet Haderslev og forskandset sig ved Skrydstrup og Tørningmølle. Deres Patrouiller streife lige indtil Hellevad, "rothen Krug og Gjenner. Man synes paa begge Sider ikke tilbøielig til Angreb, og næsten skulde man troe, at Fredsunderhandlinger foranledige denne Passivitet.
Viborger Samler, 1848-06-29
J Jnsurgentforsamlingens Møde den 21de Juni motiverede den Deputerede Tiedemann sit Andragende omConcessioneringen af "der Landesbank. Klenze modsatte sig dette Andragende, endskjøndt han hædrede Tiedemann, med Navn af den slesvig-holstenske O'Connell. Andragendet forkastedes med 37 Stemmer imod 30.
Viborger Samler, 1848-06-29
Fra Flensborg skrives under 18de Juni, at Major v. Tann vil gjøre Apenrade til et andet Zaragoza; i alle Gader opføres Barricader, den ene umiddelbart efter den anden, og ved Indgangene til Staden ere Kanoner op plantede. Borgerne ere ikke glade over disse krigeriske Tilberedelser. Barricaderne genere dem, og de frygte paa Grund af Stadens stærke Forsvarstand et Bombardement fra Søsiden, og endelig ville de, naar de Danske rykkefrem, ikke gjerne have Kampen i deres Gader. Agent Bruun og Rector Nissen vare desaarsag her igaar i dette Anliggende for at tale med Gen. Wrangel, der trøstede dem med, at det snart vilde være forbi (das es hald ein Ende haben werde.)
Viborger Samler, 1848-06-29
Jnsurgentregjeringen i Slesvig-Holsten er fremtraadt med sine Forslag til at dække det stedfindende Deficit (3,666,646 Rbdlr.) ved en Combination af en Grund= og Hypothek=Afgift, af en Jndkomstskat og en Seddelemission. Grund= og Hypothek=Afgiften skal udredes med c. 1 pCt. - Jndkomstskatten skal oppebæres med 4 pCt. Seddelbeløbet er bestemt til 4 Mill. Rbdlr.
Viborger Samler, 1848-06-29
Haderslev, d. 26de Junii. Saavel de fjendtlige som vore egne Troppers Stilling i Slesvig er endnu stedse den samme. Rygtet om, at Preusserne ere gaaede syd for Flensborg, holder sig, der tilføies endog nu, at de gaae aldeles udaf Slesvig, men om dette og meget Andet savnes al Bekræftelse. Vist er det, at den i Mellemslesvig staaende Fjende sender hver Nat Patrouiller ind i Haderslev Amt for at udspeide vore Troppers Stilling og Bevægelse. Der indfinde sig saaledes fra det stærkt barricaderede Aabenraa Friskarefolk, tildeels beredne, til Hoptrup og slesvigholsteenske Dragoner til Bestoft, Arnum, Spandet osv. J Nat blev Anføreren for en saadan Patrouille, man siger: en Grev Ranzau, taget tilfange af en af vore Patrouiller. Da hans Folk ved Sammenstødet strax skal have forladt ham og han selv hverken vilde flygte eller overgive sig, blev han med meget sønderhugget Ansigt og Skulder bragt ind til vore Tropper. Medens de slesvig-holsteenske Dragoner ved deres første Ankomst til Amtet viste sig meget venlige, tee de sig derimod nu paa deres Recognosceringer meget bistre og drage strax truende Sablen, naar Bønderne ikke vil give dem Oplysninger om de danske Tropper. Blandt det slesvigholsteenske Cavalleries Heste i Tønder er der udbrudt en stærk smitsom Syge (den meest ondartede Snive, saa at der næsten hver Dag maa skydes flere af dem. Ved Sammenstød vil denne Syge let kunne smitte vort Cavalleries Heste. (Dvk.)
Viborger Samler, 1848-06-29
Efter den sidst fra Kolding til Randers ankomne Post førers Udsagn skal Major von der Tann (Anfører for et Fricorps) være tagen tilfange af en Dragon af Forposterne og i saaret Tilstand indbragt til Christiansfeldt. (Sandsynlig er det vel den samme Person der omtales i Artiklen fra Haderslev.)
Viborger Samler, 1848-06-29
Hestgarden indtraf i Løverdags Formiddag til Kolding, hvorfra Dagen forud det frivillige Corps fra Veile var marscheret sydpaa. Søndag Formiddag var den 5te Reservebataillon (kommende fra Fredericia) passere igjennem Kolding og laae om Natten 1 Miil Syd herfor. Den 24de var ogsaa et Batteri af svært Kaliber kommen igjennem Kolding.
Viborger Samler, 1848-06-29
Justitsraad Rahbek i Fredericia har meddeelt Fædrel."at paa hans Jndstilling til Justitsministeriet om, at hans Embedsforhold maatte vorde undersøgt i Anledning af tvende anonyme Breve fra Fredericia, indførte i Fædrel." og "Aarh. Stiftst., har Ministeriet decideret, at det ikke fandtes fornødent at undersøge hans Embedsforhold.
Viborger Samler, 1848-06-29
J et stærkt Uveir, Natten til Søndagen den 23de ds., nedbrændte aldeles Gaardmand Søren Mortensens Gaard i Søndervissing. Lynilden slog ned og antændte først det Huus, hvori Creaturerne stode, alt Jndbo, 50 Tdr. Korn, samt Besætning af 3 Heste, 14 Fækreaturer, 18 Faar og 5 Sviin, foruden Avlsredskaber, blev Luernes Rov. Gaarden var assureret, hvilket ikke var Tilfældet med Jndbo og Besætning. Manden, der er Familiefader, har herved lidt et Tab, der kun kan erstattes ham ved Medmenneskers Goddædighed. (Horf. Av.)
Viborger Samler, 1848-06-29
En ung Pige paa 19 Aar, tjenende i en Udflyttergaard i Gjern ved Søbyvad, har for nogle Dage siden tilsat Livet i en Sandgrav.
Viborger Samler, 1848-06-29
Jmellem Flensborg og Wassersleben ere 4 Batterier opkastede for at forhindre Jndløbet til Havnen; ligesom i samme Øiemed Batterier paa flere Steder i Kobbermølleskoven. - Efter hvad man troede at vide i Flensborg d. 20de, vilde et Hovedangreb finde Sted d. 28de, saafremt en fredelig Udjevning ikke forinden maatte være bragt istand. – Danskfødte Haandværkssvende havde Politiet, bortviist fra Flensborg.
Viborger Samler, 1848-06-29
Ordensdecoration. Forfatteren og Componisten til Sangen "Den tappre Landsoldat, dHrr. Cand. polyt. Faber samt Hr. Musikhandler C. Hornemann ere allernaadigst udnævnte til Riddere af Dannebrogen.
Viborger Samler, 1848-06-29
Udnævnelser og Entledigelser. Hs. Majestæt har allernaadigst udnævnt Registrator i Cabinetssecretariatet, Kammerraad Hjaltelin, til tillige at være Archivarius og Volonteur, Cand. juris H. C. D. W. v. Levetzowtil Cancellist i bemeldte Cabinetssecretariat; Hs. Majestæt har allern, tillagt Berider A. Bruun Prædicat af Overberider. - Hs. Majestæt har i Naade og med Pension entlediget efternævnte, ved Høisallig Kong Christian den Ottendes Hofetat ansatte Embedsmænd og Officianter fra 1ste April d. A. at regne: Geheime-Cabinets-Archivarius, Conferentsraad v. Holten, Privatsecretair og Fuldmægtig ved Cabinetiets Geheime Archiv, Kammerjunker v. Holten; Livlæge, Professor Dr. Dahlerup; Hoschirurg, Conferentsraad Withusen; Livlæge, Justitsraad Jacobsen, constitueret Kammerfoureer Petersen; Palai gartner ved Amalienborg Reh; fungerende Bygningsforvalter ved Christiansborg Slot Norup; Palaiforvalter, Kjældermester Møller i sidstnævnte Egenskab; Kjøkkenrevisor Funch, Kjøkken mester Cassadaban; Mundskjænk Larsen og Kammertjener, Hansen.
Viborger Samler, 1848-06-29
Armeen. Under 6te Juni er dimitteret Secondlieutenant C.H. v. Kaalund, der er ansat som Lieutenant ved 5te Reserve Bat., tillagt Premierlieutenants Characteer. Under f. D. er Commandeersergeant P. A. Rindom, Sergeant C. Lerche, Over jægerne H. Fiedler og C. F. Sjelle, samtlige af Kongens Liv jægercorps, udnævnte til Secondlieutenanter i Corpset, uden Anciennitet. Under f. D. er Premierlieutenant i Kjøbenhavns Brandcorps J. C. Doggut meddeelt efter Ansøgning og paa Grund af Svagelighed, Afsked i Naade af Corpset; Second lieut. C. F. Kybnitz udnævnt til Premierlieutenant i Corpset, og Overbrandmester H. H. Kayser udnævnt til Secondlieutenant i Corpset. Under 10de Juni er demitteret Secondlieutenant N. J. v. Eibe tillagt Premierlieutenants Characteer.
Viborger Samler, 1848-06-29
Ledigt Embede. Veggerslev og Villersøe Sognekald i Aarhuus Stift. Gl. Angivelse 91 Rbd. Opslaaet vacant den 24de Junii.
Viborger Samler, 1848-06-29
Handels-Efterretninger. Kjøbenhavn, den 24de Junii. Ogsaa i denne Uge ere Priserne faldne især paa Rug, som solgtes efter Qvalitet til 19 a 21 Rbmk.; for god vægtig Hvede betaltes 6 1/4 a 6 1/2 Rbdlr. Enkelte Partier 2 radet 111-112 Pds. Byg blev solgt af Sjælland til 22 Mk. 4 s. pr. Tønde, og for svær Havre, 8384 Pd. betaltes af Jylland 15 Mk. pr. Tønde. Som vi allerede have anført, vedbliver Forsendelsen af Kornvarer til England tildeels ogsaa til Norge, meest fra Provindserne.
Viborger Samler, 1848-06-29
J Hamborg og Altona sælges som før Kornvarer at modtage i danske Havne til videre Forsendelse til Udlandet. Disse Omsætninger, som især nu ogsaa staae i Forbindelse med Befragtning af danske Skibe, ere til Fordeel for den danske Producthandel; det er ikke denne Handel, hvorved man gjør sig afhængig af Hamborg. (Berl. Tid.)
Viborger Samler, 1848-06-29
Uldmarkedet afholdtes i Kjøbenhavn den 24de og 26de Juni d. A. Det var det største Marked, som vi endnu have havt. Der bragtes 49 Partier, som kom i Markedet under Nr. 1 48. Heraf var c. 49,000 Pd. spansk Race=Uld, og c. 10,000 Pd. Sjællandsk Dislays= eller Blandings-Uld. Det Meste blev solgt, saa at kun omtrent 4000 Pd. Race-Uld og 6 a 7000 Pd. sjællandsk Uld blev usolgt. Priserne vare for Merinos Race-Uld, efter Fiinhed og Reenhed, 2 Mk. 14 s., 3 Mk., 3 Mk. 4 s. a 3 Mk. 8 s., noget bedre do. Uld solgtes til 3 Mk. 10 s., 3 Mk. 12 s., 3 Mk. 13 s. a 4 Mk. En Parti bekjendt prima Vare solgtes til 4 Mk. 4 s. For det sjællandske og Blandings-Uld blev kun solgt de bedst behandlede og bedst vadskede Partier til 2 Mk. 4 s. a 2 Mk. 8 sk. pr. Pd. Alle Partier bleve udelukkende afsatte til danske Fabrikanter, og Størstedelen blev kjøbt af d'Hrr J. C. Mode veg 4 Søn.
Viborger Samler, 1848-06-29
Agger Kanals Skibsliste. Jndk. den 20de Juni, S. Thorkildsen fra Christiansand til Thisted, C. Kieldsen fra Mandahl til Lemvig, J. Andersen, fra Lillesand til dito, Alle med Trælast. Den 21de: M. A. Frost fra Bergen til Thisted med Salt, H. J. Petersen fra Mandahl til dito, G. Gundersen fra Christiansand til dito, B. Michaelsen fra Mandahl til Lemvig, K. Tharaldsen fra dito til Skive, C. Christensen fra dito til dito, P. K. Mortensen fra dito til Thisted, K. C. Krogh fra Arendahl til dito, T. Thorkildsen fra Christiansand til Struer, T. Larsen fra fra Lillesand til Thisted, A. Tønnesen fra dito til Nykjøbing, H. Andersen fra Grimstad til Skive, P. Johnsen fra dito til dito, C. Svenningsen fra dito til Lemvig, Alle med Trælast. Den 22de N. Poulsen fra Flekkefjord til Thisted med dito.
Viborger Samler, 1848-06-29
Reisende. Med Dampskibet Jris" fra Aarhuus til Kjøbenhavn, den 26de Juni, Etatsraad Prof. Schouw med Datter, Fru Stockfleth, Professor juris Larsen, Proprt. Withusen og Riis, Cand. juris og Corporal Schack, Bogh. Nielsen, Kbm. Stevenius, Pharm. Schiørring, Fuldm. Møller, Kbm. Jensen, Jfr. Fabricius, Mad. Rosendahl, Propr. Borup, Gartner Koch, Hr. Bøggild. Bager Meyer, Dhrr. Dessauer, Lev, Cohn, Goldschmidt, Voigt, Meyer, Glud, Tommerup, Melchior, Fischer og Nord green, Frøken Diedrichsen, Mad. og Jfr. Sørensen, Mad. Jensen, Vævermester Andresen.
Viborger Samler, 1848-06-29
Med Dampskibet "Lolland fra Kallundborg til Aarhuus, den 25de Juni, Kbm. Winding med Familie, Pastor Hald, Procurator Øllgaard, Dhrr. A. Hansen, Christensen, Buchwaldt og Møller. Med Samme fra Aarhuus til Kallundborg, den 26de De. Pastor Hald, Hr. Møller, Mad. Odense, Jomfru Boesen, Forpagter Blædel. Til Skive Indbyggere. Nykjøbings 25 Frivillige. Vi kunne ikke gjengjælde Alt, hvad vi have modtaget; vi kunne ikke udtrykke, hvor høit vi føle os bundne til at vise os taknemlige; med rørt Hjerte maae vi trænge Taaren tilbage, ved Tanken herom; men skulde vi beholde Livet til den Dag, da Dannemarks Skjæbne skal afgjøres, da skal Nykjøbings Frivillige vise, hvor høit deres Hjerte slaae for Frihed, Konge- og Fædreland, da skal Tanken og Erindringen om de Blomster, som af Skives Damer blev stroet paa vor Vei, opmuntre os til Frihed og Seir. Erindringen herom vorder aldrig udslettet. Fra Nykjøbings 25 Frivillige.
Viborger Samler, 1848-06-29
AVERTISSEMENTS. At Jndleveringstiden om Søndagen til Randers bliver for Fremtiden, paa Grund af Postens tidligere Afgang, om Eftermiddagen fra Kl. 1 til 3, istedetfor Kl. 3 til 5, bekjendtgjøres herved. Viborg Postcontoir, den 29de Juni 1848. Hansen.
Viborger Samler, 1848-06-29
Til Efteraaret kunne 2de Beboelsesleiligheder faaes til Leie i det nye Huus ved Søebommen, hver bestaaende af 3de gibsede og malede Værelser, Kjøkken og øvrige Beqvemmeligheder, samt Have, C. M. Jespersen.
Viborger Samler, 1848-06-29
En Leilighed, bestaaende af 2 a 3 Værelser, er med eller uden øvrige Beqvemmeligheder, at erholde til Leie til 1ste November. Schønau. Græsning til 1 a 2 Heste er at faae hos A. B. Friis.
Viborger Samler, 1848-06-29
Placat. Efter Anmodning fra Forstraad Bang, bliver Mandagen den førstkommende 3die Juli, Eftermiddag Klokken 4, afholdt Auction over Høsletten paa nogle Hans Majestæt Kongen tilhørende, ved Vindum beliggende, Enge. Lysthavende ville møde ved Damhuset. Middelsom og Sønderlyng Herredscontoir, den 26de Juni, F. Eberlin.
Viborger Samler, 1848-06-29
Licitation. Efter Overeenskomst med vedkommende Auctionsdirecteur afholdes Tirsdagen den 4de Juli førstkommende, Formiddag Kl. 10, Licitation i Kroen ved Sallingsunds østre Færge over Opførelsen af en Steen- og Jorddæmning til Færgebroen. Conditioner og Tegning, hvorefter denne Entreprise angaaer Tilveiebringelsen og Anvendelsen af 10 Cubikfavne raae Kampesteen, circa 90 Cubikfavne Jord til Fyld, 6 Cubikfavne Leer, samt 6 Cubikfavne uharpet Gruus, henligge paa Herredscontoiret i Skive til Eftersyn for Lysthavende. Viborg, den 20de Juni 1848. Foss. Veiinspecteur.